b'\n_START_ARTICLE_\nConnaught Engineering\n_START_PARAGRAPH_\nConnaught Engineering, tudi Connaught, je nekdanje britansko mo\xc5\xa1tvo Formule 1, ki je v prvenstvu sodelovalo med sezonama 1952 in 1959. Mo\xc5\xa1tvo je nastopilo na osemnajstih dirkah, na katerih so osvojili eno uvrstitev na stopni\xc4\x8dke in sedemnajst prvenstvenih to\xc4\x8dk. Prve to\xc4\x8dke za mo\xc5\xa1tva sta osvojila Dennis Poore in Eric Thompson s \xc4\x8detrtim oziroma petim mestom na Veliki nagradi Velike Britanije v sezoni 1952. V sezoni 1956 je Jack Fairman osvojil \xc4\x8detrto mesto na Veliki nagradi Velike Britanije, Ron Flockhart in Fairman pa \xc5\xa1e tretje, kar so edine stopni\xc4\x8dke mo\xc5\xa1tva, oziroma peto mesto na Veliki nagradi Italije. Zadnjo uvrstitev mo\xc5\xa1tva v to\xc4\x8dke je s \xc4\x8detrtim mestom na Veliki nagradi Monaka v sezoni 1957 dosegel Stuart Lewis-Evans.'